section_heading: Povijest
paragraph_text: Markovac Našički je osnovan 1877. od strane Slovaka, koji su došli na poziv grofa Ladislava Pejačevića, a zbog krčenja šuma i pretvaranja u oranice. 1892. u centru sela grofica Gabrijela Pejačević je podigla kip Svetog Marka, koji se i danas tamo nalazi. 1913. počela je gradnja kapelice preko puta kipa, koja je bila malih dimenzija svega 15 m<sup>2</sup> i još uvijek je dobro očuvana. Materijal je osigurao grof Teodor Pejačević, a radove su izveli sami Markovčani. Kapelica je posvećena 1923. zaštitniku sela Sv. Marku. Zvono je od 41 kg postavljeno je 1921., a kada je na Markovo iste godine služena prva misa i od tada se slavi crkveni god ili kirvaj svake godine. Kasnije zbog povećanog broja vjernika kupljena je i renovirana kuća za služenje Svetih misa. 24. lipnja 1986. položen je kamen temeljac za izgradnju nove crkve. Crkva je završena u jesen 1991., ali zbog Domovinskog rata posvećena je 26. travnja 1992. u čast Sv. Marka. U jesen 1997. počinje izgradnja zvonika. Novo zvono teško 161 kg posvećeno je 2000.